  Виталий Пронин Юртлэн огъя пасьталаез луоз 11 метр, кузьдалаез - 16. Туэ сое липет улэ пыртыны малпало.Пичи Пурга ёросысь Кечол муниципал кылдытэтысь калык вӧсяськыны ветлэ Кечол черкогуртысь (Заготзерноысь) вуж конторае. Алигес ӟеч ивор вуиз: Кечол каргуртын черк луоз. Черк пуктон сярысь гурт калык кемалась потталля вал ни. Кечол черкогуртысь вуж контораысь «Горд сэрегын» ӟоскыт. Нош Кечол муниципал кылдытэтэ пыре 6 гурт, отын улэ 2 сюрс 378 адями. Черк пуктон сярысь малпанэз улонэ пыӵатон понна администрацилы трос бызьылоно луиз. - Валля арын гинэ милемлы музъем висъязы - Кечол каргуртысь вуж нылпи садлэсь азбарзэ, - вера Кечол муниципал кылдытэтлэн йырыз Олег Дабыров. - Со дырысен ми ветлылӥм мукет гуртъёстӥ, черкъёссэс учкылӥм. Кельшиз Сарапул ёросысь Козлово черкогуртысь черксы. Пичи но бадӟым но ӧвӧл - милемлы кадь. Юрт пуктон лишной дуно но медаз усьы вылэм. Гуртоос черк пукто ас кужмынызы. Ӟеч ужлы коньдон жаль ӧвӧл - та дырлы дэмен люкамын ни 300 сюрс манет. Валамон, со тырмыт ӧвӧл на. Лэсьтӥськон материалъёслы трос уксё кошкоз, лэсьтӥськисьёслы но уждун тыроно. Умой, черкез лэсьтыны дунтэк пота гурт калык. - Пиналэз но, арлыдоез но, воргоронэз но, кышномуртэз но черк ӝутыны юрттӥське. Кин ку ваньме, соку ик потэ, - вера пенсионер Виктор Иванов. - Фундамент кисьтыны гу гудӥм ни. Возьмаськом материалъёслэсь вуэмзэс. Виктор Иванов шумпотыса ужа. Кызьы мон Инмарлы тау ум каре, вера воргорон, со монэ но мынэсьтым семьяме сомында пол кулонлэсь утиз ни! Юрттӥське батюшказы но - со ветлэ Брангуртысь. Батюшка ас вылаз басьтӥз черклэсь проектсэ лэсьтонэз - нылыз, пе, ӵапак та ужлы дышетске. Тодмо ни: юртлэн огъя пасьталаез луоз 11 метр, кузьдалаез - 16. Туэ сое липет улэ пыртыны малпало. Мария Векшина Туспуктӥз Людмила Тепина Теги: ПичиПургаёрос  